Американците уморни од штедење?!
Малопродажбата пркната, но неизвесно е дали економијата се поправа и во областа на вработувањето
Според најновите податоци на американската влада, годинава се троши повеќе од лани Големите студови во САД се чини не влијаат на расположението во американските продавници, каде е – жешко. Годинава се троши повеќе од лани. Според најновите податоци на американската влада, од ноември наваму, според компанијата Мастеркард, која го следи трендот на купопродажба, продажбата на конфекција е зголемена за десет отсто, а нарачките преку Интернет за тринаесет. Има и зголемена побарувачка на накит. Купувачите велат дека ова се должи на чувството дека американската економија се подобрува. „Според мене, работите полека се враќаат во нормала. И натаму има проблеми, но сметам дека сме на добар пат“, вели еден купувач. Но, милиони невработени Американци, не почувствувале промени на подобро. И натаму некои добиваат откази преку ноќ. Сепак, иако тврдоглавите 9,8 % невработеност во САД и натаму претставува голем проблем, во трговскиот центар „Пентагон“, на пример, директорот за маркетинг Тод Џершид, вели дека купувачите трошат повеќе и продажбата се зголемена со најбрзо темпо во последниве четири години. „И натаму има неразрешени прашања кога станува збор за економијата, но се` на се`, сведоци сме на промени во однесувањето на потрошувачите. Луѓето трошат повеќе за празничната сезона споредено со минатата година, тие се чувствуваат покомотно“, вели тој. Џершид додава дека се` уште е рано да се каже дали зголемената продажба ќе се преведе во поголем број нови работни места наредната година, но сепак останува оптимист.